# Андре Дерен

### от Уикипедия, свободната енциклопедия

Андре Дерен френски художник
Роден: | 10 юни 1880 Шату, Франция
Починал: | 8 септември 1954 Гарше, Франция

Андре Дерен (фр. Andre Derain) е френски художник и илюстратор, основоположник заедно с Анри Матис на фовизма.

Андре Дерен е роден през 1880 г. в департамент Ил дьо Франс. От 1898 до 1899 получава своето образование в реномираната Академия Камило. Там той се запознава с Матис, с когото стават приятели. Горе долу по същото време посещава изложба на ранни творби на Ван Гог в парижкия Есенен салон. През 1900 г. среща Морис Вламенк. С него делят впоследствие едно ателие, където възникват първите му пейзажи. По време на парижкия Есенен салон през 1904 г. той се запознава с картините на Пол Сезан.

През 1905 г. Дерен за първи път прави впечатление на публиката, когато заедно с Матис излагат новаторски картини на Есенния салон в Париж. След тази изложба критикът Луи Воксел ги нарича ‘’Les Fauves’’ (диви зверове), откъдето идва името на течението фовизъм. През март 1906 г. известният търговец на картини Амброаз Волар изпраща Дерен в Лондон да нарисува серия от картини за града. В 30 платна той прави портрет на Лондон напълно различен от всичко правено до този момент, включително картините на Уислър и Моне.И до днес тези лондонски картини са сред най-популярните му произведения.

През 1907 г. Дерен експериментира с каменни склуптори и се премества в парижкия квартал на изкуствата Монмартър, за да бъде близо до приятеля си Пикасо и други известни художници. В неговите творби все по-силно се усеща влиянието на Сезан и примитивното африканско изкуство. Дерен илюстрира първите стихосбирки на Гийом Аполинер (1909) и Макс Якобс (1912), а по-късно (1916) и първата книга на Андре Бретон.

През 1914 г. Дерен взема участие в Първата световна война. Oще по време на войната той вече е познат на голяма част от публиката и получил признание на сцената на изкуството. Дерен създава декорите за балета на Серж Дягилев “’’La Boutique fantastique’’”, след чийто успех рисува многобройни декори за театъра. Неговото влияние и известност се покачват още повече когато през 1928 г. той получава в Питсбърг САЩ наградата ‘’Карнеги’’. Негови творби вече се излагат извън Франция: в Лондон, Берлин, Франкфурт, Дюселдорф, Ню Йорк и Синсинати.

## [редактиране] Външни препратки

- André Derain: A Virtual Art Gallery
- Derain, André
- Ten Dreams Galleries

Взето от „http://bg.wikipedia.org../../../%D0%B0/%D0%BD/%D0%B4/%D0%90%D0%BD%D0%B4%D1%80%D0%B5_%D0%94%D0%B5%D1%80%D0%B5%D0%BD_df68.html“.

Категории: Френски художници

##### Views

- Статия
- Беседа
- Текуща версия

##### Търсене

##### На други езици

- Català
- Deutsch
- English
- Español
- Français
- עברית
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Српски / Srpski
- Svenska